CELEX: C2006/165/07
Language: sl
Date: 2006-07-15 00:00:00
Title: Zadeva C-169/04: Sodba Sodišča (tretji senat) z dne  4. maja 2006  (predlog za sprejetje predhodne odločbe VAT and Duties Tribunal, London — Združeno kraljestvo) — Abbey National plc (z Inscape Investment Fund kot pridruženo stranko) proti Commissioners of Customs & Excise (Šesta direktiva o DDV — Člen 13(B)(d), točka 6 — Upravljanje posebnih investicijskih skladov — Davčna oprostitev — Pojem  upravljanje  — Naloge depozitarja — Prenos upravnih nalog)

15.7.2006   
            
            
               SL
            
            
               Uradni list Evropske unije
            
            
               C 165/4
            
         Sodba Sodišča (tretji senat) z dne 4. maja 2006 (predlog za sprejetje predhodne odločbe VAT and Duties Tribunal, London — Združeno kraljestvo) — Abbey National plc (z Inscape Investment Fund kot pridruženo stranko) proti Commissioners of Customs & Excise
   (Zadeva C-169/04) (1)
   
   (Šesta direktiva o DDV - Člen 13(B)(d), točka 6 - Upravljanje posebnih investicijskih skladov - Davčna oprostitev - Pojem „upravljanje“ - Naloge depozitarja - Prenos upravnih nalog)
   (2006/C 165/07)
   Jezik postopka: angleščina
   Predložitveno sodišče
   VAT and Duties Tribunal, London
   Stranki v postopku v glavni stvari
   
      Tožeči stranki: Abbey National plc (z Inscape Investment Fund kot pridruženo stranko)
   
      Tožena stranka: Commissioners of Customs & Excise
   Predmet
   Predlog za sprejetje predhodne odločbe — VAT and Duties Tribunal, London — Razlaga člena 13(B)(d), točka 6, Direktive 77/388/EGS: Šesta direktiva Sveta z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1) — Oprostitev upravljanja posebnih investicijskih skladov- Obseg
   Izrek
   
               1)
            
            
               Pojem „upravljanje“ posebnih investicijskih skladov iz člena 13(B)(d), točka 6, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero je samostojen pojem prava Skupnosti, katerega vsebine države članice ne morejo spremeniti.
            
         
               2)
            
            
               Člen 13(B)(d), točka 6, Šeste direktive 77/388 je treba razlagati tako, da storitve administrativnega upravljanja in računovodstva skladov, ki jih opravlja tretji upravljavec, spadajo pod pojem „upravljanje posebnih investicijskih skladov“ v smislu te določbe, če tvorijo posebno celoto, presojano celovito, in so specifične in nujne za upravljanje posebnih investicijskih skladov.
               Nasprotno v ta pojem niso vključene storitve depozitarja iz členov 7(1) in (3) in 14(1) in (3) Direktive 85/611/EGS z dne 20. decembra 1985 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP).
            
         
      (1)  UL C 146, 29.5.2004.